Иван Вазов
Вести

chitanka.info

Войната гърми, а тук вести

пристигат за лаври все нови,

пристигат с тях вести злочести

за нови, все нови гробове,

за сили от смърт покосени

и младости йоще в разцвета,

за кърви юнашки разлени

по страшните бойни полета!

Отечество, ти си всевластно;

кой смей да роптай, да запитва?

Сърцето ми стене безгласно,

душата ми шъпне молитва.

3 ноември 1916

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.